EkBass/fiwiki-20250220-pages-articles huggingface dataset:
Tulennielijä (elokuva)

Tulennielijä on vuonna 1998 valmistunut suomalainen draamaelokuva. Elokuvan on ohjannut Pirjo Honkasalo, ja se perustuu Pirkko Saision käsikirjoitukseen. Elokuvaa kerrotaan takaumina. Tapahtumat sijoittuvat toisen maailmansodan jälkeiseen aikaan Suomessa ja päähenkilöinä ovat kaksostytöt Irene ja Helena, joita näyttelevät Elena Leeve ja Elsa Saisio. Äitinsä hylkäämät tytöt päätyvät orpokodin kautta kiertävän sirkuksen matkaan. Elokuva voitti yhteensä kahdeksan Jussi-palkintoa vuonna 1999. ==Jussi-palkinnot== * Paras naispääosa (Elena Leeve) * Paras naissivuosa (Tiina Weckström) * Paras kuvaus (Kjell Lagerroos) * Paras musiikki (Richard Einhorn) * Paras äänisuunnittelu (Pekka Karjalainen ja Kauko Lindfors) * Paras leikkaus (Michal Leszczylowski ja Bernhard Winkler) * Paras lavastus (Tiina Makkonen) * Paras puvustus (Auli Turtiainen-Kinnunen ja Arja Könönen) ==Aiheesta muualla== *Elokuvan arvostelu ja Pirjo Honkasalon haastattelu Film-O-Holic -sivustolla == Lähteet == Luokka:Jussi-palkitut elokuvat Luokka:Suomalaiset draamaelokuvat Luokka:Vuoden 1998 suomalaiset elokuvat Luokka:Pirjo Honkasalon ohjaamat elokuvat
Metyyli-tert-butyylieetteri

Metyylitertiääributyylieetteri, metyyli-tert-butyylieetteri eli MTBE (C5H12O) on metanolin ja 2-metyyli-2-propanolin eetteri. Metyylitertiääributyylieetteri on normaaliolosuhteissa olomuodoltaan väritön neste, jonka moolimassa on 88,2 g/mol, sulamispiste –109 °C, kiehumispiste 55 °C, tiheys 0,74 g/cm3, leimahduspiste –28 °C, itsesyttymislämpötila 375 °C ja CAS-numero 1634-04-4. Aine liukenee veteen (42 g/l 20 °C:ssa, 80 g/l 0 °C:ssa) sekä sekoittuu etanolin ja dietyylieetterin kanssa. Metyylitertiääributyylieetteristä käytetään myös nimiä tert-butyylimetyylieetteri, metyyli-1,1-dimetyylietyylieetteri ja 2-metoksi-2-metyylipropaani. Metyylitertiääributyylieetteriä käytetään suuria määriä bensiinin lisäaineeksi, nostamaan oktaanilukua ja siten korvaamaan aikaisemmin käytettyä tetraetyylilyijyä. Kemiassa sitä käytetään halpana liuottimena, jolla on muihin eettereihin verrattuna se etu, ettei se muodosta räjähtäviä peroksideja. Hapan ympäristö irrottaa tertiääributyyliryhmän suhteellisen helposti, jolloin syntyy vastaava karbokationi, joka reagoi nopeasti s-buteeniksi. Metyylitertiääributyylieetteria voidaan valmistaa 2-metyylipropeenin (C4H8) ja metanolin (CH3OH) reagoidessa keskenään katalyytin kanssa. Yhdysvalloissa ei ole vaadittu kovin kestäviä bensiinitankkeja huoltamoille, joten MTBE:tä on siellä päässyt vuotamaan pohjaveteen. MTBE ei ole erityisen myrkyllinen tai syöpävaarallinen, ainakaan bensiinin muihin ainesosiin verrattuna, mutta se pilaa pohjaveden maun ja tuo siihen epämiellyttävän hajun. Lisäksi eetterinä se liukenee veteen paremmin kuin muut bensiinin ainesosat, joten se kulkeutuu pitemmälle. Siksi Yhdysvalloissa MTBE:stä on tehty poliittinen kysymys ja se on esimerkiksi kielletty kokonaan Kaliforniassa. == Katso myös == *Etyylitertiääributyylieetteri, ETBE, (C6H14O) *Tertiääriamyylimetyylieetteri, tert-amyylimetyylieetteri, TAME, (C6H14O) == Aiheesta muualla == * EFOA * *OVA-ohje: Metyyli-tert-butyylieetteri *PubChem: Methyl tert-butyl ether *KEGG: Methyl tert-butyl ether *ChemBlink: tert-Butyl methyl ether *Icis: Methyl Tertiary Butyl Ether (MTBE) CAS No: 1634-04-4 Luokka:Eetterit Luokka:Liuottimet Luokka:Polttoaineet
Basij

Basij (, virallisesti Basij-e Mostaz'afin, kirjaimellisesti "Riistettyjen liikekannallepano")GlobalSecurity.org Intelligence: Mobilisation Resistance ForceAEI Outlook Series: What Do Structural Changes in the Revolutionary Guards Mean? on iranilainen puolisotilaallinen miliisi, joka perustettiin Ajatollah Khomeinin Iranin islamilaisen vallankumouksen jälkeen vuonna 1979. Basijin tehtävänä on mm. auttaa kansallisen turvallisuuden varmistamisessa ja lain valvonnassa. Basijin tehtävänä on myös sosiaalinen palvelu, uskonnollisten julkisten juhlien järjestäminen. Kuuluisaksi basij on tullut moraalipoliisina toimimisesta ja toisinajattelijoiden kiinniotoista. Basij on järjestön nimi, basiji järjestön jäsenen nimi. Irakin-Iranin sodassa Basij toimi vapaaehtoisena joukkona, jonka jäsenet saivat mainetta ja kunniaa Iranissa uhrautuvalla toiminnallaan taistelukentällä. Basij toimi Iranin vuoden 2009 mielenosituksia vastaan. Joka kaupungissa on oma Basij, jota paikalliset uskonoppineet johtaa. Basijin jäsenmäärästä on hyvin erilaisia arvioita. Iranilaiset puhuvat mielellään 20 miljoonasta jäsenestä, mikä oli Khomeinin tavoite. Ulkopuoliset ovat arvioineet basijien määräksi 400 000\. Vuonna 2005 yhdysvaltalainen tutkimuslaitos arvioi Iranissa olevan 90 000 aktiivista basijia ja 300 000 reservissä. == Basijin synty == Ajatollah Khomeini määräsi marraskuussa 1979 luomaan ei-asevelvollisuusikäisistä miehistä ja naisista laajan kansanarmeijan. Khomeini ajatteli luovansa näin voittamattoman jopa 20 miljoonan sotilaan armeijan. == Basij Irakin-Iranin sodassa == Irakin-Iranin sodassa Basijin alla rintamalle meni 12-vuotiaita poikia ja yli 80-vuotiaita vanhuksia šiioille ominaisen uskonnollisen marttyyri-aatteen ja isänmaallisuuden innoittamana. Basijiin värvättiin tiedotusvälinekampanjoin ja kouluvierailuin. Sodassa basijit olivat urheita ja uhrautuvia. Basijit kävelivät kuuluisissa ihmisaaltohyökkäyksissä räjäyttämään ruumiinpainollaan miinakentät tai suoraan päin vihollisen tulta.iraq&f;=false Khomeini: life of the Ayatollah Baqer Moin s. 140, 250 Basijien on sanottu pitäneen kaulassaan muovisia paratiisin avaimia. Sodassa on arvioitu kuolleen jopa satatuhatta basijia. == Lähteet == ==Aiheesta muualla== *Global Security Luokka:Iranin asevoimat Luokka:Puolisotilaalliset järjestöt
Arabian Gauntlet

Arabian Gauntlet (arabialainen kujanjuoksu) on Yhdysvaltain 5. laivaston vuodesta 1998 Hormuzinsalmella vuosittain järjestämä suuri sotaharjoitus, jonka tarkoituksena on harjoitella salmen auki pitämistä merkittävien öljykuljetusten vuoksi. Harjoitus on osa meriturvallisuusoperaatioita (Maritime Security Operations, MSO) ja siihen osallistuu useita maita yhteisoperaationa ja se käsittää ilma- tai pintahyökkäyksen sekä Hormuzinsalmen mahdollisen miinoittamisen vastaisia toimia sekä liittolaisten ja liittoutuman maiden yhteisoperaatioiden harjoittelun. Vuoden 2005 merisotaharjoituksen osallistui 19 alusta Yhdysvalloista, Pakistanista ja liittoutumamaista sekä 3 000 henkilöä. Irak osallistui harjoitukseen ensimmäistä kertaa. == Aiheesta muualla == * Arabian Gauntlet 2006 Luokka:Iranin asevoimat Luokka:Sotaharjoitukset
Mr. President

Mr. President on saksalainen eurodancea esittävä kokoonpano, joka tunnetaan parhaiten vuonna 1996 julkaistusta kappaleesta Coco Jamboo. Yhtyeen alkuperäisjäsenet ovat Lady Danii (Daniela Haak), T-7 (Judith Hildebrandt) ja Lazy Dee (Delroy Rennalds). Yhtyeen loivat Robin Masters (Robert Meister) ja Kai Matthiesen. Ennen tunnetuksi tuloaan Mr. President tunnettiin nimellä Satellite One. ==Diskografia== ===Singlet=== * MM 1993 * Up'n Away (Up 'n Away) 1994 * I'll Follow the Sun (Up 'n Away) 1995 * 4 On the Floor (Up 'n Away) 1995 * Gonna Get Along (Without Ya Now) (Up 'n Away) 1995 * Coco Jamboo (We See the Same Sun) 1996 * I Give You My Heart (We See the Same Sun) 1996 * Show Me the Way (We See the Same Sun) 1996 * Coco Jamboo (Christmas Version) (Up'n Away - The Special Album) 1996 * JoJo Action (Nightclub) 1997 * Take Me to the Limit (Nightclub) 1997 * Where Do I Belong (feat. Münchener Freiheit) (Nightclub) 1997 * Happy People (Nightclub) 1998 * Give a Little Love (Space Gate) 1999 * Simbaleo (Space Gate) 1999 * Up'n Away 2K (A Kind of... Best - Kokoelma) 2000 * Love, Sex & Sunshine (2003) * Forever & One Day (2003) * Sweat (A La La La La Long) (2005) * Megamix 2006 (2006) ===Albumit=== * Up'n Away - The Album 1995 * We See The Same Sun 1996 * ''Up'n Away - The Special Album 1996 * Nightclub 1997 * Spacegate 1999 * A Kind of...Best 2000 * Forever and One Day 2003 ==Aiheesta muualla== *http://www.eurodancehits.com/president_about.html Luokka:Saksalaiset eurodanceartistit ja -yhtyeet
La Repubblica

La Repubblica on italialainen päivittäin ilmestyvä sanomalehti. Lehteä alettiin julkaista vuonna 1976 Roomassa. La Repubblica on Italian toiseksi suurin sanomalehti. Sitä pidetään keskusta-vasemmistolaisena. ==Lähteet== == Aiheesta muualla == *La Repubblican kotisivut Luokka:Italialaiset sanomalehdet
Qešm

Qešm (, ) on Iranille kuuluva Hormuzinsalmen suurin saari. Saaren pinta-ala on 1 491 km² ja asukasluku on noin 125 000\. ==Maantiede== Qešm on Hormuzinsalmen suurin saari. Sen pinta-ala on 1 491 km². Kooltaan se vastaa siis suurin piirtein Bahrainia. Pituutta saarella on noin 122 km ja leveyttä keskimäärin 18 km. Saari kulkee pituussuunnassa lähes Iranin rannikon maiksesti. Bandar Abbas sijaitsee saarta mantereesta erottavan Ḵurānin- eli Clarencesalmen toisallea puolella noin 22 km pohjoiseen. Saaren korkein kohta on 406 metriä korkea Kīš Kūh. Saarella on kolme kaupunkia, Qešm, Lâft ja Basaidu. Pienempiä kyliä on 57. Suurin osa saaresta on kuivaa, mutta sillä on kuitenkin lähteitä. Saaren länsisoassa sijaitsee suuri suoladoomi. Saaren rannikolla on suuri mangroverämeikkö. Mangrovet ovat pääasiassa lajia Avicennia marina. ==Historia== Qešm mainitaan lähteissä antiikin ajoilta. Nearkhos maintisee saaren nimellä Oaracta. Saarella sanottiin olevan Eruthrasin hauta ja sen mukaan annettiin Arabianmeren vanha nimi Erythreanmeri. Osana Persiaa saari oli ilmeisesti Kermānin alainen. Islamin saapumisen jälkeen se liitettiin kuitenkin Fārsin alueeseen. Hormuzin hallitsija Baha al-Din Ayaz siirsi hovinsa Qešmille vuonna 1301 mongolien tekemän hyökkäyksen jälkeen. Saari kuului tästä lähtien Hormuzin kuningaskuntaan. Saarelta vietiin juomavettä Hormuzille ja se myös itsessään kehittyi tärkeäksi kauppapaikaksi. Portugalilaisen Ruy Freire de Andraden joukot valtasivat saaren vuonna 1621. Portugalilaiset tunsivat sen erilaisin kirjoitusasuin nimillä Queiximi tai Broco. Portugalilaiset rakennuttivat linnoituksen, joka kukistui Englannin Itä-Intian kauppakomppanian tukemassa persialaisten hyökkäyksessä vuonna 1622. Yksi taistelussa kuolleista englanitilaisista oli naparetkeilijä William Baffin. Portugalilaiset tekivät kuitenkin saarelle vielä myöhemmin ryöstöretkiä, jollaisia alkoivat tehdä myös alankomaalaiset. Portugalilaisten ja alankomaalaisten jälkeen vallasta saarella kamppailivat persialaiset, paikalliset hallitsijat ja Oman. Saaren talous hyötyi huomattavasti Irakin–Iranin sodan seurauksena, sillä Iranissa suuri osa laivaliikenteestä ohjattiin Persianlahden kärjen satamista lahden suuta kohti. Saari yhdistettiin mantereeseen 2,5 kilometriä pitkällä sillalla ja sittemmin on kaavailtu myös Qešmin kaupungin sataman laajentamista. ==Väestö== Qešmin asukasluku on noin 125 000\. Paikallinen historiallinen väestö voidaan jakaa suurin piirtein kolmeen ryhmään, saaren alkuperäisasukkaisiin (qešmi), myöhemmin saapuneisiin arabeihin ja Bandar Abbasin seudulta muuttaneisiin persialaisiin (bandari). Alkueräinen väestö puhuu omaa persialle sukua olevaa murrettaan. Kaikki kolme ryhmää ovat pääasiassa sunnalaisia. Etenkin 1970-luvulta lähtien saarelle on tullut muuttajia myös muualta Iranin mannermaalta. == Lähteet == == Aiheesta muualla == Luokka:Iranin saaret Luokka:Persianlahden saaret Luokka:Hormozgān
Seersucker (ohjus)

Seersucker (myös rypytetty ohut puuvillakangaslaatu; nimi alun perin persian sanoista shîr ja shakar, maito ja sokeri, jotka kuvastavat kankaan sileää ja ryppyistä ominaisuuttahttps://ahdictionary.com/word/search.html?q=seersucker) on merimaaliohjuksena käytettävä kiinalainen ohjus Haiying HY-2 "Merikotka" (CSS-C-3), Silkwormin seuraaja. Sen kantama on 96 kilometriä ja se kuljettaa 513 kilogramman taistelukärjen. Niitä uskotaan olevan mm. Iranilla noin 100 kappaletta noin kymmenessä paikassa. ==Lähteet== ==Aiheesta muualla== *HY-2 Luokka:Meritorjuntaohjukset
Maailman lehdistönvapauden päivä

Maailman lehdistönvapauden päivä on kansainvälinen vuosipäivä, jota vietetään lehdistönvapauden kunniaksi. Päivää vietetään vuosittain 3. toukokuuta, joka on Windhoekin julistuksen vuosipäivä. Päivän viettämisestä päätti Yhdistyneiden kansakuntien yleiskokous vuonna 1993 Unescon aloitteesta. Lehdistönvapauden päivä tarjoaa tilaisuuden juhlistaa lehdistönvapauden perusperiaatteita, arvioida lehdistönvapauden tilaa maailmassa, puolustaa median riippumattomuutta hyökkäyksiä vastaan sekä muistaa journalisteja, jotka menettivät henkensä tehdessään työtään. Vuosipäivällä muistutetaan myös hallituksia tarpeesta kunnioitaa sitoutumistaan lehdistönvapauteen, ja median ammattilaisia kehotetaan miettimään lehdistönvapauteen ja ammattietiikkaan liittyviä kysymyksiä. Lehdistönvapauden päivänä järjestetään kansainvälinen konferenssi, jossa keskustellaan lehdistönvapautta uhkaavista haasteista ja journalistien turvallisuudesta. Vuoden 2022 konferenssin teemana on "journalismi digitaalisen piirityksen kohteena". Lehdistönvapauden päivänä jaetaan Guillermo Canon maailman lehdistövapauden palkinto henkilölle tai järjestölle, joka on edistänyt tai puolustanut lehdistönvapautta. == Katso myös == * Tutkiva journalismi ==Lähteet== Luokka:Ihmisoikeudet Luokka:Yhdistyneiden kansakuntien päivät Luokka:Lehdistö
Australopithecus afarensis

Australopithecus afarensis eli afrikkalainen etelänapina tai afarinapinaihminen on varhainen apinaihminen, jota monet tutkijat pitävät suvun Homo edeltäjänä. Toisaalta viimeaikaisten löytöjen myötä, kuten Kenyanthropus platyops -lajin myötä osa tutkijoista pitää etelänapinoita vain läheisenä sukulaishaarana. A. afarensis eli 3,9–3 miljoonaa vuotta sitten. Laji eli samaan aikaan tukevamman Paranthropus boisein kanssa, joka myöhemmin kuoli sukupuuttoon. Sen aivot olivat melko suuret, 387–550 cm³, se oli 105–151 cm pitkä ja painoi 30–40 kg. A. afarensista pidetään myös työkalujen keksijänä. Afarinapinaihmisestä löydetyistä fossiileista on nähtävissä, että vaikka lajin edustajilla oli pitkät ja vahvat käsivarret, niiden sormet ja varpaat olivat selvästi lyhyemmät kuin ihmisapinoilla. Se oli hyvä kiipeilijä, mutta kiipeily ei ollut sille yhtä tärkeää kuin ihmisapinoille. Uskotaankin, että afarinapinaihminen liikkui pääasiassa maassa. Lantion, reisiluun ja säären luut osoittavat, että afarinapinaihmiset liikkuivat usein neljää raajaa käyttäen, vaikka ne kykenivät kävelemään myös pystyasennossa. == Ravinto == Afarinapinaihmisen fossiileja on löydetty paljon, ja löydetyistä hampaista ja leuoista on voitu päätellä lajin käyttämää ravintoa. He söivät todennäköisesti pääasiassa hedelmiä, kasvinosia, pähkinöitä ja siemeniä, sekä niiden lisäksi toukkia, hyönteisiä, kaloja, pieniä selkärankaisia ja lintujen munia ja poikasia. Jotkut tutkijat arvelevat, että afarinapinaihmiset olisivat myös metsästäneet keskikokoista riistaa. == Löydöt == === Lucy === Kuuluisa lajiin liittyvä Lucy-niminen löytö tehtiin 1974 Etiopiassa niin kutsutulta Alue 333:lta. Nimensä tämä naarashominidi sai Beatlesin kappaleesta ”Lucy in the Sky with Diamonds”, jota Lucyn löytäneet tutkijat soittivat löytöä seuranneena iltana viettämissään juhlissa. Lucy eli noin 3,2 miljoonaa vuotta sitten. Lucyn löysivät Donald Johanson, Maurice Taieb, Yves Coppens ja Tim White. Luurankoa tutkittaessa selvisi, että 20-vuotias, 105 cm korkuinen ja noin 26–29-kiloinen Lucy oli kuollut Etiopian savanneilla noin 3,2 miljoonaa vuotta sitten. Lucylla oli ollut pitkät, hyvin kehittyneet kädet ja lyhyet jalat. Vaikka Lucyn kädet olivat selvästi kiipeilyyn tarkoitetut, osoittivat lantio ja polven rakenne, että se oli kävellyt myös kahdella jalalla. === Selam === Vuonna 2006 Dikikasta, niin ikään Etiopiasta löydetty Selam ('rauha') on kenties kaikkien aikojen merkittävin hominidilöytö. Selam eli noin 3,3 miljoonaa vuotta sitten. Tästä 3-vuotiaana tulvivaan jokeen hukkuneesta etelänapinasta olivat jäljellä kokonainen kallo, leuka- ja niskaluut, ylävartalo selkärankoineen, suuri osa käsien ja jalkojen luista, polvi- ja lonkkaluita, osa kämmenestä ja käpertynyt sormi. Yksi merkittävimmistä säilyneistä luista on kuitenkin kieliluu (kurkunpään luu, joka tukee kurkun ja kielen lihaksia), jonka löytyminen on äärimmäisen harvinaista. == Lähteet == == Aiheesta muualla == * Lucy at the American Museum of Natural History in Manhattan Luokka:Ihmisen evoluutio Luokka:Isot ihmisapinat Luokka:Afrikan sarvi Luokka:Esihistorialliset nisäkkäät
The Stooges (albumi)

The Stooges on samannimisen rockyhtyeen debyyttialbumi. Se julkaistiin vuonna 1969. Albumi ei saanut julkaisu aikanaan suurta suosiota, mutta ajan mittaan se on noussut rockin klassikoksi kuten yhtyeen myöhemmätkin albumit. Levyllä on ollut valtava vaikutus punk rockin synnyssä. Albumin musiikin on kirjoittanut Stoogesin laulaja Iggy Pop, yhdessä kitaristi Ron Ashetonin kanssa, poikkeuksena psykedeelinen kappale We Will Fall, jonka Iggy Pop kirjoitti yhdessä basisti Dave Alexanderin kanssa. Albumin tunnetuimmat kappaleet ovat "1969" ja "I Wanna Be Your Dog". Albumin tuotti The Velvet Undergroundista tuttu John Cale, joka soittaa myös alttoviulua levyllä. Albumista julkaistiin vuonna 2005 uusi versio, joka sisältää toisen levyn, jossa on mm. demoversioita albumin kappaleista. ==Kappalelista== ===A-puoli=== #"1969" - 4:05 #"I Wanna Be Your Dog" - 3:10 #"We Will Fall" - 10:15 ===B-puoli=== #"No Fun" - 5:15 #"Real Cool Time" - 2:29 #"Ann" - 3:00 #"Not Right" - 2:49 #"Little Doll" - 3:21 ==Vuoden 2005 uudelleenjulkaisun bonus- CD== #No Fun (alkuperäinen John Calen miksaus) #1969 (alkuperäinen John Calen miksaus) #I Wanna Be Your Dog (alkuperäinen John Calen miksaus) #Little Doll (alkuperäinen John Calen miksaus) #1969 (vaihtoehtoinen laulu) #I Wanna Be Your Dog (vaihtoehtoinen laulu) #Not Right (vaihtoehtoinen laulu) #Real Cool Time (vaihtoehtoinen laulu) #Ann (kokonainen versio) #No Fun (kokonainen versio) ==Singlet== *I Wanna Be Your Dog (1969) *1969 (1969) ==Kokoonpano== * Iggy Pop - laulu * Dave Alexander - basso * Ron Asheton - kitara, laulu * Scott Asheton - rummut * John Cale - alttoviulu ==Aiheesta muualla== * Desibelin levyarvostelu == Lähteet == Luokka:Vuoden 1969 esikoisalbumit Luokka:The Stoogesin albumit Luokka:John Calen tuottamat albumit Luokka:Iggy Popin albumit
Ei selityksiä

Ei selityksiä on suomalaisen muusikon Hectorin vuonna 2004 julkaistu studioalbumi. Radiokanavat valitsivat albumin lokakuussa Kuukauden Levyksi.http://www.hitit.fi/page.php?p=hitit&s;=kklevy ”Eki-setä (has left the building)” -kappaleen Eki on tunnettu nimikirjoitusten keräilijä Erkki Rapo. Hector teki kappaleen Eki-sedän kuoleman jälkeen. ==Kappaleet== # # # # # # # # # # # # # ==Singlet== * ”Kuunnellaan vaan taivasta” * ”Kun rakkaus saapu kaupunkiin” * ”Lähes onnellinen mies” * ”Olishan se hienoo” (Radiosoittosingle) ==Muusikot== * Hector - laulu, stratosoolo (6) * Okko Laru - rummut, laulu, kitara, akustinen kitara, 12-kielinen kitara, koskettimet, ohjelmointi, luupit * Mongo Aaltonen - lyömäsoittimet, tamburiini, * Timo Kämäräinen - kitarat, akustinen kitara, hammond, rhodes * Masa Maijanen - Basso * Ako Kiiski - Basso * Pekka Gröhn - Piano, rhodes, urut, koskettimet * Esa Kotilainen - Mellotron, minimoog, * Tuiri Lyijynen - Sello * Matti Kallio - Pillit (2), haitari (8) * Heikki Keskinen - Saksofoni (3) * ”Jay” Kortehisto - Pasuuna (3) * Antero Priha - Trumpetti (3) * Mikko Raita - Laulu (3) * Kreetta Hannula - 1. viulu (4), viulu * Riikka Sundqvist - 2. viulu (4) * Markku Lintunen - Alttoviulu (4) * Johann Carlson - Sello * Sarita Harma - laulu (6) * Jaakko Kiikeri - Slide kitarat (7), Sitar (7), kitarat * Max Lilja - Sello (13) ==Muuta== * Okko Laru - Tuotanto * Mikko Raita - Miksaus, äänitys * Svante Forsbäck - Masterointi == Lähteet == Luokka:Hectorin albumit Luokka:Vuoden 2004 albumit
Bajonetti

Bajonetti, kirjaimellisesti "pistin", on liitäntä, jolla objektiivi kytketään järjestelmäkameraan. Bajonetissa on yleensä metallirengas, jolla objektiivi lukitaan nopealla liikkeellä paikalleen runkoon, sekä kytkentä, jolla tarkennuksen ja valotuksen asetuksien ohjaus saadaan välitettyä kamerasta. Nimensä kiinnitys on saanut pistimen kiinnityksestä kiväärin piippuun; hylsypistimet kiinnitetään samankaltaisella liittimellä. Aiemmin vaihto- objektiivit kiinnitettiin kameraan kierteen avulla. Bajonetteja on useita eri tyyppejä, ja useimmilla kameramerkeillä on omat standardinsa. Tiettävästi ensimmäisen bajonettikiinnitteisen objektiivin lanseerasi Leica vuonna 1954, kun se esitteli M-sarjansa. Tämä bajonetti on säilynyt muuttumattomana Leican viimeisimpään malliin, M 8:aan saakka. ==Lähteet== Luokka:Valokuvausvälineet Luokka:Valokuvauksen optiikka ja:%E3%83%AC%E3%83%B3%E3%82%BA%E3%83%9E%E3%82%A6%E3%83%B3%E3%83%88 uk:%D0%91%D0%B0%D0%B9%D0%BE%D0%BD%D0%B5%D1%82
Shah Jahan

thumb|Shah Jahan Shah Jahan (5. tammikuuta 1592 Lahore – 22. tammikuuta 1666) oli Intian Suurmogulien valtakunnan viides hallitsija vuosina 1628–1658. Maailmalla hänet tunnetaan parhaiten Unescon maailmanperintökohteeksi valitusta Taj Mahal -muistomerkistä, jonka hän rakennutti persialaisen vaimonsa muistolle . Shah Jahanin hallituskaudella valtakunta kävi sotia Deccanissa (1636 ja 1655) ja valloitti Bijapurin ja Golcondan. Se joutui puolustautumaan uzbekkien ja persialaisten hyökkäyksiä vastaan. Vuonna 1658 Shah Jahan joutui poikansa Aurangzebin vangitsemaksi ja hänen hallituskautensa päättyi. Akbarin jälkeiset suurmogulihallitsijat olivat ankarampia kuin Akbar. Myös Jahan oli häikäilemätön hallitsija. Hän jopa määräsi hindutemppeleitä tuhottaviksi, muttei hänen määräyksiään noudatettu. 1700-luvulla eurooppalaiset pystyivät hallitsemaan meriä ja joitakin rannikon alueita, koska suurmogulien valtakunnalla ei ollut laivastoa, Valtakunta kasvoi, mutta enää se ei ollut yhtä vauras. Verotus oli niin ankaraa, että talonpojat luopuivat maistaan välttääkseen verot. Akbarin hyvällä hallintokaudella turvallisiksi tehdyistä teistä tuli nyt rosvojen saalistuspaikkoja. == Lähteet == == Aiheesta muualla == Luokka:Intialaiset suurmogulit Luokka:Vuonna 1592 syntyneet Luokka:Vuonna 1666 kuolleet
Rue McClanahan

Eddi-Rue McClanahan (21. helmikuuta 1934 Healdton, Oklahoma – 3. kesäkuuta 2010 New York, New York) oli yhdysvaltalainen näyttelijä. Hänet tunnetaan erityisesti roolistaan Tyttökullat-televisiosarjassa. == Elämä == === Nuoruus === McClanahan syntyi Oklahoman Healdtonissa. Hänen äitinsä Dreda Rheua-Nell oli töissä kauneussalongissa ja hänen isänsä William Edwin McClanahan oli rakennusurakoitsija. McClanahanilla oli irlantilaisia ja Choctaw-intiaani sukujuuria. Hän varttui Ardomoressa Oklahomassa ja valmistui Ardomoren High Schoolista 1953. Tulsan yliopistossa hänen pääaineensa olivat saksa ja teatteritaiteet. McClanahan kuului myös Kappa Alpha Theta -sisarkuntaan. == Ura == McClanahan aloitti näyttelemisen New Yorkin pikkuteattereissa 1957, mutta teki ensiesiintymisensä Broadwayllä vasta 1969 näyttelemällä Sally Weberiä John Sebastianin ohjaamassa musikaalissa Dustin Hoffmanin ja Jimmy Shinen kanssa. McClanahanin läpimurto tapahtui vuonna 1970 televisiosarjassa Another World, jossa hän näytteli mielipuolista lastenhoitajaa Caroline Johnsonia. Sarjassa hän rakastui hoitamiensa lasten isään ja myrkytti perheen äidin. McClanahanin roolin oli tarkoitus olla korkeintaan muutaman jakson mittainen, mutta se paisuikin vuoden pituiseksi työsuoritukseksi, joka päättyi siihen kun Caroline kidnappasi lapset ja joutui oikeuden eteen. Another Worldin jälkeen McClanahan näytteli sarjassa Where the Heart Is ilkeää Margaret Jardinia. McClanahan esiintyi 1980-luvulla suositussa komediasarjassa Tyttökullat, jossa hän näytteli huikentelevaista Blanche Deveraux'ta. McClanahan palkittiin sarjasta Emmy-palkinnolla. McClanahan kuoli aivoinfarktiin kesäkuussa 2010. == Televisio == * Another World * Where the Heart Is * Maude * Mama's Family * Tyttökullat * The Dreamer of Oz: The L. Frank Baum Story * The Golden Palace * A Saintly Switch == Elokuvat == * Ollaanpa jättiläisiä (They Might Be Giants, 1971) * Vanhat herrat merellä (Out to Sea, 1997) * Starship Troopers – universumin sotilaat (Starship Troopers, 1997) * Taivaallinen viettelys (The Fighting Temptations, 2003) == Lähteet == ==Aiheesta muualla== * Rue McClanahanin muistokirjoitus Helsingin Sanomissa Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1934 syntyneet Luokka:Vuonna 2010 kuolleet
J. J. Abrams

Jeffrey Jacob Abrams (s. 27. kesäkuuta 1966 New York, Yhdysvallat) on yhdysvaltalainen elokuva- ja televisiotuottaja sekä käsikirjoittaja, näyttelijä ja ohjaaja. Abrams on tullut tunnetuksi hittisarjojen Alias ja Lost luojana. Vuonna 2013 ilmoitettiin Abramsin ohjaavan myös vuonna 2015 ensi- iltansa saaneen uuden Tähtien sota -jatko-osatrilogian ensimmäisen elokuvan Star Wars: The Force Awakens.http://filmitahti.fi/jj-abrams-ohjaamaan-uutta- star-wars-elokuvaa/ Vuonna 2017 hänet valittiin myös Colin Trevorrow’n tilalle ohjaamaan vuonna 2019 kyseisen trilogian kolmannen elokuvan Star Wars: The Rise of Skywalker. == Elämä == Abrams syntyi New Yorkissa ja kasvoi Los Angelesissa. Hänen isänsä on televisiotuottaja Gerald W. Abrams ja äitinsä tuottaja Carol Ann Abrams (omaa sukua Kelvin). Hänellä on sisko Tracy Rosen, joka on käsikirjoittaja. Hän opiskeli Palisades High Schoolissa ja Sarah Lawrence Collegessa. Abrams on juutalainen. Laulaja Gracie Abrams on J.J. Abramsin tytär.https://people.com/all-about-gracie-abrams-parents-8350901 == Filmografia == === Televisiosarjat === * Felicity (1998–2002) * Alias (2001–2006) * Lost (2004–2010) * Entäs Brian? (2006–2007) * Fringe – rajamailla (2008–2013) * Undercovers (2010) * Alcatraz (2012) * Revolution (2012–2014) === Elokuvat === * Armageddon (1998, käsikirjoittaja) * Joy Ride (2001) * Vaarallinen tehtävä III (Mission Impossible III, 2006) * Cloverfield (2008) * Star Trek (2009) * Super 8 (2011) * Star Trek Into Darkness (2013) * Star Wars: The Force Awakens (2015) * Star Wars: The Rise of Skywalker (2019) == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Vuonna 1966 syntyneet Luokka:Elävät henkilöt Luokka:Seulonnan keskeiset artikkelit
Serkkuni Vinny

Serkkuni Vinny (My Cousin Vinny) on vuonna 1992 ensi-iltansa saanut rikoskomediaelokuva. Sen on ohjannut Jonathan Lynn ja pääosissa ovat Joe Pesci, Ralph Macchio ja Marisa Tomei. Tomei voitti roolisuorituksestaan parhaan naissivuosan Oscarin. == Juoni == Kaupunkilaisopiskelijat juuttuvat Alabaman pikkukaupunkiin syytettynä yllättäen murhasta. Toinen heistä hankkii paikalle serkkunsa, lakia itsekseen opiskelleen Vinnyn (Pesci) ja tämän tyttöystävän (Tomei) auttamaan heitä oikeudenkäynnissä. == Näyttelijät == == Vastaanotto == Video-oppaassa vuodelta 1994 Bello Romano pitää hieman ylipitkän elokuvan näppärästä sanailusta sekä Pescin ja Tomein välisestä kemiasta. Hän antaa elokuvalle neljä tähteä viidestä, mikä vastaa sanallista arviota ”erinomainen”. == Lähteet == Luokka:Vuoden 1992 yhdysvaltalaiset elokuvat Luokka:Yhdysvaltalaiset komediaelokuvat Luokka:Oikeussalidraamat Luokka:Jonathan Lynnin ohjaamat elokuvat Luokka:Parhaan naissivuosan Oscar- palkinnon saaneet elokuvat
Tast

Tast on kylä Pohjanmaalla entisessä Alavetelin kunnassa Perhonjoen rannalla. Nykyisin Tast kuuluu Kruunupyyn kuntaan. Kylä sijaitsee noin kahden kilometrin päässä Alavetelin keskuksesta Murikasta. Tastin kylä kuuluu valtakunnallisesti merkittäviin rakennettuihin kulttuuriympäristöihin. Rakennuskanta on kylässä osittain 1700-luvulta periytyvää, tiivistä, hyvin säilynyttä ja Pohjanmaalle tyypillistä jokivarsiasutusta. Vuosina 1960 ja 1970 Tast muodosti samannimisen taajaman. Nykyään kylä kuuluu Alavetelin taajamaan. Monien muiden paikannimien tapaan Tast on myös sukunimi. ==Lähteet== Luokka:Alavetelin kylät Luokka:Pohjanmaan maakunnan entiset taajamat Luokka:Valtakunnallisesti merkittävät rakennetut kulttuuriympäristöt Suomessa
Deva

Deva (, ) on kaupunki Romanian Transilvaniassa Mureșjoen varrella. Kaupungissa on noin 61 000 asukasta (2011), ja se on Hunedoaran piirikunnan pääkaupunki. ==Historia== Devan paikalla oli antiikin aikaan linnoitus nimeltään Singidava. Kaupungin nimen uskotaan tulevan daakialaisesta sanasta dava, joka tarkoittaa linnoitusta. Toisen teorian mukaan nimen on antanut roomalaisten legioona Legio II Augusta, joka siirrettiin Devaan Castrum Devasta, nykyisestä Chesteristä. Kirjallisia todisteita kaupungin olemassaolosta on ensimmäisen kerran vuodelta 1269. Voivodi János Hunyadin johdolla Devasta tuli tärkeä sotilaallinen ja hallinnollinen keskus. Osmanit tuhosivat sen osittain 1550, ja myöhemmin se korjattiin ja linnoitetta laajennettiin. Prinssi Gábor Bethlen muunsi vuonna 1621 Magna Curian palatsin renessanssityyliseksi. Kaupunki siirtyi Itävalta-Unkarilta Romanialle ensimmäisen maailmansodan jälkeen. == Kuvia == Kuva:Deva Citadel, Romania.JPG|Devan linna Kuva:Magna Curia1.JPG|Magna Curia -palatsi, Devan vanhin säilynyt rakennus ==Lähteet== == Aiheesta muualla == * Webcam Luokka:Romanian kaupungit
Armavia

Armavia () oli 12. joulukuuta 1996 perustettu armenialainen lentoyhtiö. Se oli vuonna 2013 maan kansallinen ja ainoa lentoyhtiö, tukikohtanaan Zvartnotsin kansainvälinen lentokenttä Jerevanin lähistöllä. Armavia aloitti lentotoiminnan vuonna 2001 Turkkiin ja Venäjälle. Vuonna 2002 yhtiö aloitti yhteistoiminnan venäläisen S7 Airlines -lentoyhtiön kanssa, joka osti puolet Armavian osakkeista. Yhtiö hankki yhdessä yhden Airbus A320 -matkustajakoneen. Vuonna 2003 yhtiö sai toimiluvan kansainvälisiin lentoihin, jotka olivat aikaisemmin kuuluneet vuonna 2003 konkurssiin menneelle Armenian valtion omistamalle lentoyhtiölle Armenian Airlinesille. Toisen A320-koneensa yhtiö hankki 2004. Armavia liittyi IATA:aan 11. toukokuuta 2005. 1. kesäkuuta 2005 armenialaisen liikemiehen Mikhail Baghdasarovin omistama Mika Armenia Trading osti Armavian S7 Airlinesille kuuluneet osakkeet, jolloin yhtiöstä tuli omistuksellisesti kokonaan armenialainen. Vuonna 2006 yhtiö nousi kansainvälisiin uutisiin, kun 3. toukokuuta Armavian lento 967 syöksyi Mustaanmereen lähellä Venäjän Sotšia. Kaikki koneessa olleet 113 henkeä menehtyivät. Vuonna 2011 Armavia oli Aeroflotin ohella ensimmäinen lentoyhtiö, joka esitteli uuden Suhoi Superjet 100 -lentokonemallin yhdessä Suhoin kanssa. Armavia ei kuitenkaan koskaan hankkinut itselleen mallin lentokonetta, vaan palautti ainoan käyttämänsä lentokoneen rahoitusonglemien vuoksi. Armavia oli myynnissä vuodesta 2012 alkaen arviolta noin 50 miljoonan dollarin hinnalla. Yhtiölle ei kuitenkaan löytynyt ostajaa sen suurista veloista johtuen. Yrityksen edustajien mukaan yritys ei selvinnyt vuonna 2008 alkaneesta maailmanlaajuisesta huonosta taloustilanteesta. Yhtiö lopetti kaiken lentotoimintansa 29. maaliskuuta 2013 ja hakeutui konkurssiin 1. huhtikuuta 2013. ==Lähteet== Luokka:Armenialaiset lentoyhtiöt Luokka:Kansalliset lentoyhtiöt Luokka:Entiset lentoyhtiöt
Armavian lento 967

Armavian lento 967 oli armenialaisen Armavia-lentoyhtiön lento Armenian pääkaupungista Jerevanista Sotšiin. Lento päättyi mereensyöksyyn 3. toukokuuta 2006 noin kello 01.00 Suomen aikaa. Armenialaisen Armavia-lentoyhtiön omistama Airbus A320 -tyyppinen kone syöksyi Mustaanmereen kahden epäonnistuneen laskeutumisyrityksen päätteeksi noin 6 kilometrin päähän Sotšin lentokentästä. Venäjän hätätilaministeriön ilmoituksen mukaan kaikki koneessa olleet 113 henkilöä saivat surmansa. Turman syyksi epäiltiin huonoa säätilaa. Onnettomuuskoneen hylky löydettiin aamuyöllä. Onnettomuuden aiheuttivat miehistön tilannetajun menetystä seuranneet virheelliset ohjausliikkeet. == Lähteet == ==Aiheesta muualla== * Final accident report - Interstate Aviation Committee, translation done by and hosted by the Bureau d'Enquêtes et d'Analyses pour la Sécurité de l'Aviation Civile (BEA) * Investigation and Report \- Interstate Aviation Committee ** Technical Report *MTV3.fi: Uutiset *Aviation Safety Network profile on the crash *Jet crashes off Russia, 113 killed *BBC – Hunt for Armenia air crash bodies *AirDisaster.com - Armenian A320 crashes into Black Sea *Bloomberg.com - Armenian Plane Crashes in Russian Black Sea Luokka:Lento-onnettomuudet Venäjällä Luokka:Vuoden 2006 lento- onnettomuudet Luokka:Sotši
Paul Spiegel

Paul Spiegel (31. joulukuuta 1937 Warendorf, Saksa – 30. huhtikuuta 2006 Düsseldorf, Saksa) oli Saksan juutalaisten keskusneuvoston (Zentralrat der Juden in Deutschland) johtaja ja Saksan juutalaisten puhemies. Paul Spiegel kasvoi karjatilalla ja muutti Saksan kansallissosialistisen työväenpuolueen noustua valtaan perheensä mukana aluksi Brysseliin. Spiegel selvisi holokaustista Flanderissa, jossa maanviljelijän perhe piilotteli häntä. Ennen tätä poliisi oli pidättänyt Brysselissä ratsian yhteydessä hänen siskonsa, joka kuoli myöhemmin keskitysleirillä. Spiegel on kuvannut näitä kokemuksiaan kirjassaan Wieder zu Hause? ('Jälleen kotona'). Vuosina 1958–1965 Spiegel työskenteli Allgemeine Jüdische Wochenzeitung -lehdessä muun muassa toimittajana. 1960-luvulla hän kirjoitti myös moniin muihin lehtiin. Vuonna 1993 Spiegelistä tuli Saksan juutalaisten keskusneuvoston johtoryhmän jäsen. Aluksi hän toimi varapuheenjohtajana ja myöhemmin (9. tammikuuta 2000 lähtien Ignatz Bubisin kuoleman jälkeen) puheenjohtajana. 11\. helmikuuta 2004 Spiegel vastaanotti Düsseldorfin Heinrich Heine -yliopiston kunniatohtorin arvon ja hänestä tehtiin synnyinkaupunkinsa Warendorfin kunniakansalainen. Spiegel kuoli huhtikuussa 2006. Hän oli saanut 3. helmikuuta keuhkotulehduksen seurauksena sydäninfarktin, jonka jälkeen lääkäri olivat laittaneet hänet keinotekoiseen koomaan. == Lähteet == Luokka:Saksalaiset poliitikot Luokka:Vuonna 1937 syntyneet Luokka:Vuonna 2006 kuolleet
V.I.P.

V.I.P. on Popstars2-televisio-ohjelmassa muodostetun Jane-tyttöbändin toinen albumi vuodelta 2006. Albumilla ei enää esiinny alkuperäiskokoonpanoon kuulunut Daniela Lainela. Albumi sijoittui Suomen albumilistalla parhaimmillaan 17. sijalle. Kappaleesta ”V.I.P.” kuvattiin musiikkivideo. Jane yritti päästä Euroviisuihin Suomen edustajaksi albumin kappaleilla ”V.I.P.” ja ”Sivuoireita”. Albumilla on Janen jäsenten, Mia Huovilan, Tea Hiillosteen ja Eeva-Leena Tiaisen (o.s. Rautio), soolokappaleet. Hiilloste on kirjoittanut albumin päätöskappaleen ”Menin lankaan”, joka onkin hänen soolokappaleensa ”Liian pitkien teiden” lisäksi. Huovilan soolokappaleina ovat toisena singlenä julkaistu ”Sade sotki parvekkeen” sekä V.I.P.-singlelläkin ollut ”Sivuoireita”. Tiaisellakin on kaksi soolokappaletta, ”Tyhjää” ja ”Valkoiset valheet”. == Kappaleet == # # # # # # # # # # == Arvostelut == * Stara.fi: Stara.fi: Levyarvio Viitattu 14.1.2019. == Lähteet == Luokka:Vuoden 2006 albumit Luokka:Janen albumit Luokka:Erno Laitisen tuottamat albumit
Ilmarako

Ilmarako () on pieni reikä kasvin lehden pinnassa. Kaasujen vaihto ilman ja lehden välillä tapahtuu ilmarakojen kautta. Päivän aikana, kun on valoisaa, hiilidioksidi menee sisään ja vesihöyry poistuu. Ilmaraot eivät ole vain reikiä, vaan ne liikkuvat. Illalla, kun aurinko laskee eikä enää ole riittävästi valoa fotosynteesiä varten, ne sulkeutuvat. Ne sulkeutuvat myös, jos on kuiva ilma tai kuiva maa, koska yksi prioriteetti kasvilla on veden säästö. Toinen prioriteetti on, että hiilidioksidia on riittävästi, jotta fotosynteesi ei hidastu. Ilmarakoja voi olla jopa satoja yhtä neliömillimetriä kohti. Siten yhdessä lehdessä voi olla miljoonia ilmarakoja. Jokainen ilmarako on suorasti herkkä valolle, hiilidioksidille, vesihöyrylle, lämpötilalle ja kasvihormonille, ja epäsuorasti herkkä myös juuriston olosuhteille. Kasveilla on sisäinen kello, ja kello vaikuttaa myös ilmarakojen toimintaan. Jos kasvi siirretään lampun alle, ilmaraot sulkeutuvat illan aikana ja avautuvat uudelleen aamulla, vaikka valoa on koko ajan. Jos kasvi siirretään pimiöön, ilmaraot avautuvat aamun aikana. Jos on valoa, ne eivät sulkeudu täydellisesti. Jos on pimeä, ne avautuvat vain osittain. Ilmaraossa on reikä ja kaksi solua sen ympärillä. Nämä kaksi ”huulisolua” liikkuvat, ja niiden tilavuus ja muoto muuttuvat. Yleistä on, että ilmaraot sijoittuvat vain lehden ”abaxial” ala-pinnalle, tai molemmalle pinnoille lajista riippuen. Veden haihdunta vaikuttaa myös lehden lämpötilaan, koska veden haihduttaminen kuluttaa energiaa. Ilman sulkeutuvia ilmarakoja kasveja olisi vain kosteilla paikoilla. Voimme nähdä ne vain mikroskoopin avulla, mutta ilmaraot vaikuttavat metsän ja viljan kasvuun ja siihen, miten säännöllisesti puutarhaa on kasteltava. ==Lähteet== * Grace J. (1983) Plant-atmosphere relationships. Chapman and Hall, London. ISBN 0-412-23180-8. * Jarvis P. G., Mansfield T. A. (1981) Stomatal Physiology. Cambridge University Press, Cambridge. ISBN 0-521-23683-5 (HB) ISBN 0-521-28151-2 (PB) * Meidner H., Mansfield T. A. (1968) Physiology of Stomata. McGraw-Hill, London. * Taiz L., Zeiger E. (2002) Plant Physiology (3rd edition). Sinauer, Sunderland. ISBN 0-87893-823-0. * Weyers J., Meidner H. (1990) Methods in Stomatal Research. Longman, Harlow. ISBN 0-582-03483-3. * Willmer C., Fricker M. (1996) Stomata (2nd edition). Chapman and Hall, London. ISBN 0-412-72500-2 (HB), ISBN 0-412-57430-6 (PB). == Aiheesta muualla == *Helsingin yliopisto, Metsätieteiden laitos, Hiilipuu: Ilmaraon toiminta Luokka:Yhteyttäminen Luokka:Kasvianatomia Luokka:Seulonnan keskeiset artikkelit
Perhonen (täsmennyssivu)

Perhonen voi tarkoittaa ainakin seuraavia: * perhoset (Lepidoptera), hyönteisluokka * perhosuinti, uintitekniikka == Musiikki == * Perhonen, Jane- yhtyeen albumi vuodelta 2005 * Perhonen, Paula Koivuniemen kokoelma-albumi vuodelta 1995 * ”Perhonen”, Paula Koivuniemen laulama iskelmä vuodelta 1966 == Elokuvat == * Perhonen (Le Papillon), Philippe Muylin ohjaama ranskalainen elokuva vuodelta 2002 * Perhoset, Jenni Toivoniemen ohjaama elokuva vuodelta 2024 == Nimet == * Perhonen sukunimenä: ** Samu Perhonen (s. 1993), jääkiekkoilija * kuvitteellisia henkilöitä: ** Nelli Perhonen, Risto Räppääjän ystävä.
In the Sign of Evil

In the Sign of Evil on saksalaisen thrash metal -yhtye Sodomin debyytti-EP, joka julkaistiin vuonna 1984. EPtä pidetään yleisesti ottaen yhtenä merkittävimmistä thrash metal -julkaisuista. == Kappalelista == === Alkuperäinen === # "Outbreak of Evil" (san: Angel Ripper & Metal Giant, musiikki: Sodom) – 4:48 # "Sepulchral Voice" (san: Angel Ripper, musiikki: Sodom) – 4:31 # "Blasphemer" (san: Angel Ripper, musiikki: Sodom) – 3:05 # "Witching Metal" (san: Aggressor, musiikki: Sodom) – 3:13 # "Burst Command 'til War" (san: Angel Ripper, musiikki: Sodom) – 3:36 === In the Sign of Evil + Obsessed by Cruelty === # "Intro" – 0:14 * # "Outbreak of Evil" – 4:48 # "Sepulchral Voice" – 4:31 # "Blasphemer" – 3:05 # "Witching Metal" – 3:13 # "Witching Metal (Outro)" – 0:38 * # "Burst Command 'til War" – 3:36 # "Outro" – 0:15 * :Tähdellä merkityt löytyvät myös alkuperäisestä julkaisusta, mutta niitä ei ole vain merkitty. ==Erikoisjulkaisut== * 12" Picture Disc (vinyyli), 1000 kappaleen painos, uusiojulkaisu vuodelta 2005 Vinyl Maniacsin kautta * In the Sign of Evil + Obsessed by Cruelty (CD) * In the Sign of Evil + Obsessed by Cruelty / Persecution Mania (CD), julkaistu vuonna 2000 ==Kokoonpano== * Tom Angelripper – basso, laulu * Chris Witchhunter – rummut * Grave Violator – kitara == Aiheesta muualla == * * Luokka:Vuoden 1984 EP:t Luokka:Sodomin albumit
Expurse of Sodomy

Expurse of Sodomy on saksalaisen thrash metal -yhtye Sodomin toinen EP, joka julkaistiin vuonna 1987. == Kappalelista == # # # == Kokoonpano == * Tom Angelripper – basso, laulu * Chris Witchhunter – rummut * Frank Blackfire – kitara == Aiheesta muualla == * * Luokka:Vuoden 1987 EP:t Luokka:Sodomin albumit
Donkey Kong Junior

Donkey Kong Junior on Nintendon vuonna 1982 julkaisema kolikkopeli. 1980-luvun taipaleensa jälkeen peli julkaistiin myös useille konsoleille ja useimmissa versioissa pelin nimeksi vaihdettiin Donkey Kong Jr. Peli on suoraa jatkoa vuonna 1981 ilmestyneelle Donkey Kongille. Pelissä Donkey Kongin poika, Junior, yrittää pelastaa isänsä Marion kynsistä, joka kaappasi tämän sarjan aikaisemmassa osassa. Peli on Mario-pelien historiassa ainoa, jossa Mario on vihollinen. Pelin ideana on, että pieni apina kiipeilee ja hyppii liaaneja pitkin yrittäen päästä samalla maaliin. Toinen osa Donkey Kong -kolikkopelisarjasta ei ollut mitenkään erityisen suosittu ja ensimmäisen osan suosio jatkuikin muidenkin osien tullessa markkinoille. == Aiheesta muualla == * * Luokka:Donkey Kong -tasohyppelyt Luokka:Nintendo Entertainment System -pelit Luokka:Kolikkopelit Luokka:Vuoden 1982 videopelit Luokka:Atari 2600 -pelit Luokka:Atari 7800 -pelit Luokka:Atarin 8-bittisten kotitietokoneiden pelit Luokka:ColecoVision-pelit Luokka:Virtual Console -pelit‎
Cashmir

Cashmir oli keravalainen rockyhtye, joka oli koossa 1990-luvulta aina vuosituhannen vaihteeseen asti, minkä jälkeen se on pitänyt hiljaiseloa. Yhtyeen jäsenet olivat laulaja Pekka Heino, rumpali Löysä Johansson (joka on sittemmin soittanut myös Jani Wickholmin taustayhtyeessä), kitaristi Jani Eskelinen, basisti Toni Pohjonen ja kosketinsoittaja Tomppa Nikulainen. Yhtyeen kappaleita ovat mm. Suurella Sydämellä -kisan voittanut ”Marvel” sekä ”Mindless Time” ja ”Streets of Common People”. Yhtye julkaisi Atominus Records -levy-yhtiön kautta yhden pitkäsoiton, vuonna 1997 ilmestyneen Cashmirin. Luokka:Suomalaiset rockyhtyeet
Vendsyssel-Thy

Vendsyssel-Thy eli Pohjois-Jyllanti (tansk. Nørrejyske Ø) on saari Tanskan pohjoisosassa. Vendsyssel-Thyn pinta-ala on 4 686 km², ja se on Själlannin jälkeen Tanskan toiseksi suurin saari. Vendsyssel-Thy oli aiemmin osa Jyllannin niemimaata, mutta siitä tuli saari vuosien 1825 ja 1862 tulvien seurauksena. Tätä nykyä Limvuono erottaa sen mantereesta. Hallinnollisesti Vendsyssel-Thy käsittää osia entisistä Pohjois-Jyllannin, Viborgin ja Ringkjøpingin hallintoalueista eli amteista. Luokka:Tanskan saaret Luokka:Pohjois-Jyllannin alue
Pirttikylän siltaturma

Pirttikylän siltaturmassa 16. kesäkuuta 1946 riippusillan toinen kannatinvaijeri katkesi kuorma-auton painosta, ja auton lavalla olleet runsaat 30 matkustajaa putosivat Närpiönjokeen. Pirttikylässä, joka on nykyisin Närpiön kaupungin aluetta, tapahtuneessa onnettomuudessa hukkui seitsemän henkilöä. ==Onnettomuus== Kuorma-autonkuljettaja oli viemässä omistamallaan kuorma-autolla suurta seuruetta kirkolle vihkiäisiin. Auton lavan laitoja oli korotettu lisälaidoin matkustajien kuljetusta varten. Hääseurueen suuren koon vuoksi tarvittiin kaksi eri kuljetusta. Ensimmäisellä kerralla kaikki sujui hyvin. Kuljettaja oli epävarma Närpiönjoen ylittävän Rönnbackan riippusillan kestävyydestä ja kehotti matkustajia kävelemään sillan yli. Näin tapahtuikin, ja silta kesti hyvin auton painon. Toisella kerralla mukana oli runsaat 30 matkustajaa auton saapuessa sillalle kello 12.10. Kuljettaja kehotti taas matkustajia kävelemään sillan yli, mutta hänet vaiennettiin "Aja yli vaan!" -huudoin. Auto ajoi hiljaa riippusillalle, jolloin sillan toinen teräsvaijeri petti. Sillan kallistuessa lavalla olleet lensivät veteen. Tavallisesti sillalta oli matkaa veteen 2 metriä, joten pudotus ei ollut kovin suuri. Joen leveys onnettomuuspaikalla oli 20 metriä, ja siinä virtasi edellispäivien sateiden vuoksi melkoisesti vettä. Veden syvyys oli 2,5–3 metriä. Auto jäi killumaan sillalle, ja sen hytissä olleet selviytyivät säikähdyksellä. ==Pelastustoimet== Moni jokeen pudonnut ui rantaan, ja melko pian lähistöltä löytyi kolme soutuvenettä pelastustöihin. Lähin puhelin oli 300 metrin päässä, ja sillä hälytettiin paikalle Ylimarkun (nykyisin Närpiötä) kunnanlääkäri Å. Nybränn ja sairaanhoitaja antamaan tekohengitystä. Tunnin kuluessa oli saatu yhtä lukuun ottamatta kaikki uhrit ylös joesta, ja lääkärikin saapui paikalle kello 13.15. Viimeinen uhri saatiin ylös kolmen tunnin kuluttua. Onnettomuudessa hukkui seitsemän henkilöä ja osa pelastuneista loukkaantui, mutta ketään ei tarvinnut viedä sairaalaan. Pelastuneiden joukossa oli sulhanen ja morsiamen vanhemmat, mutta sulhasen sisar hukkui. ==Syy== Onnettomuuden syynä oli siltaa kannattaneen teräsvaijerin kuormitukseen nähden riittämätön ankkurointi maahan. Vaijerin päässä ollutta teräskoukkua piti maan sisässä selvästikin liian pieni kivikasa. ==Lähteet== * Helsingin Sanomat 17.6.1946 s. 1 * Hufvudstadsbladet 17.6.1946 s. 1; 18.6.1946 s.1 ja Upplaga B s. 5 Luokka:Vuoden 1946 onnettomuudet Luokka:Pirttikylä Luokka:Tieliikenneonnettomuudet Suomessa Luokka:1940-luvun onnettomuudet Suomessa Luokka:Siltojen sortumiset
Amaryllis

Amaryllis (Amaryllis belladonna) on Etelä-Afrikasta kotoisin oleva sipulikasvi, jota käytetään myös leikkokukkana. Sen viljely on aloitettu Hollannissa noin vuonna 1620. Puhekielessä amarylliksellä tarkoitetaan usein ritarinkukkien (Hippeastrum) suvun jaloritarinkukkia eli jouluamarylliksiä. == Tuntomerkit == Amarylliksen kukkavanat nousevat sipulin sivuista. Kukkavarsi on ontto, ja voi kasvaa jopa metrin mittaiseksi. Lehdet ovat pitkät ja kapeat, lähes kukintovarren pituiset. Kukintovarren kärjissä on 8–10 kellomaisen kukan ryhmä. Väritys vaihtelee vaaleanpunaisesta karmiininpunaiseen ja valkoiseen. Leikkokukkakäytössä varren päähän laitetaan kuminauha tai teippiä estämään varren halkeamista. == Hoito == Kun kukkavarsi on kasvanut muutaman sentin, aloitetaan kastelu. Sipuli mätänee, jos vettä kaadetaan suoraan sen päälle. Siksi vettä pitää panna aluslautaselle tai sipulin viereen. Amarylliksen lepoaika alkaa toukokuussa ja kukkanuppu alkaa näkyä elo-syyskuussa. Kasvupaikan pitää olla lämmin. == Lähteet == * Nicehouse.fi: Puutarha: Aito Amaryllis ja jouluamaryllis * Gelein, Joore (1993): Kauneimmat leikkokukat * Lipponen, Hilpo (2001): Kodin kukoistavat kasvit ===Viitteet=== == Aiheesta muualla == * Nicehouse (hoito-ohjeita) Luokka:Narsissikasvit
Veripalttu

thumb|Veripalttu on oululaisen perinneruoan keskeinen ainesosa. Veripalttu (tunnetaan myös nimillä kampsu, rössi, rössy, rössö, kisko, lepäkäs, porvakas, prettu, leppärieska ja roppana) on suomalainen perinneruokalaji. Veripaltun valmistukseen käytetään muun muassa sianlihaa, ruisjauhoja, kaljaa, verta tai veripulveria, sipulia, siirappia ja suolaa. Pohjois-Suomessa ja -Ruotsissa palttuun käytetään tavallisesti poron verta. Veripalttu, kuten kaikki muutkin veriruoat, sisältää paljon rautaa. Oululaisen perinneruoan rössypotun keskeinen ainesosa on veripalttu. ==Lähteet== Luokka:Suomalainen keittiö Luokka:Sianliha Luokka:Veriruoat
Keskustan armeijaryhmä

Keskustan armeijaryhmä () oli toisessa maailmansodassa Saksan maavoimien yhtymä, joka oli yksi kolmesta operaatio Barbarossassa Neuvostoliittoon hyökänneestä saksalaisesta armeijaryhmästä. Alkuperäinen Keskustan armeijaryhmä lyötiin operaatio Bagrationissa kesällä ja syksyllä 1944. Keskustan armeijaryhmä nimettiin 15. tammikuuta 1945 uudelleen Pohjoisen armeijaryhmäksi ja armeijaryhmä A uudelleennimettiin Keskustan armeijaryhmäksi. Alkuperäinen Keskustan armeijaryhmä motitettiin Königsbergiin ja tuhottiin 6.–9. huhtikuuta 1945 Königsbergin taistelussa. == Perustaminen == Armeijaryhmä perustettiin 22. kesäkuuta 1941 nimeämällä uudelleen armeijaryhmä B komentajanaan Fedor von Bock. == Historia == Saksa ja sen liittolaiset ylittivät 22. kesäkuuta Neuvostoliiton rajan operaatio Barbarossan alkaessa. Keskustan ryhmän tavoitteena oli puna-armeijan Valko- Venäjän alueen joukkojen lyöminen ja Smolenskin valtaaminen. Tavoitteensa saavuttaakseen ryhmä teki nopean saarrostavan iskun kahdella panssariryhmällä ja tavoitteen tuli olla saavutettuna marraskuun puoleen väliin mennessä. Lisäksi ryhmän tuli tukea pohjoista ja etelän armeijaryhmää. Marsalkka Fedor von Bockin johtamaan armeijaryhmään kuului hyökkäyksen alkaessa 4. ja 9. armeija sekä 2. ja 3. panssariryhmä sekä niitä tukeva 2. ilma-armeija. Elokuun puoleen väliin mennessä ryhmä oli tuhonnut edessään olleet puna-armeijan joukot Białystokin ja Minskin sekä Smolenskin taisteluissa. Pelkästään Minskistä otettiin noin 300 000 sotavankia. Hyökkäystä kohti Moskovaa jatkettiin 30. syyskuuta, mutta syksyn sateiden kuravelliksi muuttamilla teillä eteneminen hidastui. Marraskuussa alkoi talvi, joka aiheutti kesävarusteissa olevalle Saksan armeijalle suuria ongelmia. Marraskuun lopulla hyökkäys pysähtyi Kremlin tornien näkyessä. === Talvi 1941–1942 === Puna- armeijan vastahyökkäys alkoi 6. joulukuuta, mikä työnsi 4. huhtikuuta mennessä armeijaryhmän 200 kilometrin päähän Moskovasta Rževin tasangolle, jolta kuitenkin edelleen kyettiin uhkaamaan Moskovaa. Tasangon hallinnasta käytiin ajoittain kiivaita taisteluita. == Komentajat == * 22. kesäkuuta 1941 Fedor von Bock * 19. joulukuuta 1941 Günther von Kluge * lyhyen aikaa joulun alla Günther Blumentritt * 12. lokakuuta 1943 Günther Blumentritt * 28. kesäkuuta 1944 Walter Model * 16. elokuuta 1944 Georg Hans Reinhardt * 17. tammikuuta 1945 Ferdinand Schörner == Lähteet == Luokka:Saksalaiset armeijaryhmät toisessa maailmansodassa Luokka:Itärintama (toinen maailmansota)